તેમણે જણાવ્યું કે, મામલની તપાસ માટે વુમન ગ્રિવન્સ સેલની ટીમના બોલવવા પર હસીન જહાં બુધવારે બપોરે કોલકાતા પોલીસ કચેરી આવી હતી. ત્યાંથી તેને મેડિકલ કોલેજ લઈ જવામાં આવી, જ્યાં તેનું મેડિકલ ચેકઅપ કરવામાં આવ્યું. ઉલ્લેખનીય છે કે હસીને આરોપ લગાવ્યો હતો કે પતિની ઉપસ્થિતિમાં તેના જેઠ મોહમ્મદ અહમદે તેની સાથે દુષ્કર્મ કર્યું છે. તેણે દાવો કર્યો હતો કે શમીએ પોતે તેને અંદર ધક્કો મારીને બંધ કરી હતી. અંદર તેની સાથે દુષ્કર્મ થતું રહ્યું અને તે સતત બૂમો પાડતી રહી. બાદમાં શમીએ દરવાજો ખોલ્યો અને ધમકી આપી કે હંગામો કરશે તો તેની જિંદગી બર્બાદ કરી દેવામાં આવશે. ઘટના ડિસેમ્બરના છેલ્લા અઠવાડિયાથી 8 જાન્યુઆરી વચ્ચેની છે. હસીનના આ દાવાના આધાર પર પોલીસે શમી તથા તેના મોટાભાઈ વિરુદ્ધ દુષ્કર્મની કલમ 376 હેઠળ કેસ દાખલ કર્યો છે. આ કારણે તેની મેડિકલ તપાસ કરવામાં આવી છે.